EkBass/fiwiki-20250220-pages-articles huggingface dataset:
Liga de Fútbol Profesional Boliviano

Liga de Fútbol Profesional Boliviano on Bolivian jalkapalloilun pääsarja. Liiga käynnistyi vuonna 1977. ==Historia== Bolivian jalkapalloliitto perustettiin vuonna 1925, mutta jo ennen sitä Boliviassa toimi vuonna 1914 käynnistynyt pääkaupunki La Pazin jalkapalloliiton alaisuudessa toiminut sarja. Bolivian liitto järjesti ensimmäisen mestaruusturnauksen, Copa Simón Bolívarin, vasta vuonna 1960, jolloin siihen ottivat osaa eri alueellisten liittojen joukkueet, mutta La Pazin liiga säilyi vielä senkin aikana arvostetuimpana kilpailuna. Nykyinen ammattilaisliiga käynnistyi vuonna 1977. Aluksi sarjaan kuului 16 joukkuetta, mutta vuodesta 1991 lähtien joukkueita on ollut 12.http://www.rsssf.com/tablesb/bolchamp.htmlhttp://www.rsssf.com/tablesb/bolhist.html ==Sarjajärjestelmä== Monien muiden Etelä-Amerikan tavoin myös Bolivian liigassa pelataan kauden aikana kaksi sarjaa: Apertura ja Clausura, joista kummallakin oma mestarinsa. Bolivia kuitenkin noudattaa samanlaista sarjakautta kuin esimerkiksi Pohjoismaat: kausi alkaa keväällä ja päättyy syksyllä. Apertura eli avaussarja pelataan keväällä ja Clausura eli sulkemissarja syksypuolella. Clausura-sarja pelataan kahdessa lohkossa, joista kummastakin kaksi parasta etenee välieriinhttp://www.rsssf.com/tablesb/bol08.html. Liigasta kolme joukkuetta pääsee Copa Libertadoresiin ja kaksi joukkuetta Copa Sudamericanaan. Kauden päätteeksi pistekeskiarvoltaan heikoin joukkue putoaa sarjatasoa alemmas alueliigoista koostuvaan Simón Bolívariin ja toiseksi huonoin pelaa karsinnat Simón Bolívarin kakkosta vastaan. Vuoteen 2002 saakka joka kaudella oli vain yksi mestari, joka ratkaistiin cup-muotoisesti sarjojen voittajien kesken. Vuosina 2003–2005 oli käytössä syksyllä alkanut ja keväällä päättynyt kausi. ==Joukkueet kaudella 2008== Liga de Fútbol Profesional Bolivianohttp://www.lfpb.org/documentos/habilitados.pdf (PDF-tiedosto) *Aurora, Cochabamba *Blooming, Santa Cruz de la Sierra *Bolívar, La Paz *Guabirá, Montero *Jorge Wilstermann, Cochabamba *San José, Oruro *Universitario, Sucre *La Paz Fútbol Club, La Paz *Oriente Petrolero, Santa Cruz de la Sierra *Real Potosí, Potosí *The Strongest, La Paz *Club Real Mamoré, Trinidad == Lähteet == ==Aiheesta muualla== * Virallinen sivu * RSSSF: Luettelo mestareista Luokka:Bolivian jalkapallokilpailut
EPROM

EPROM () on haihtumatonta puolijohdemuistia, jolle voidaan kirjoittaa erillisellä laitteella normaalia käyttöjännitettä suuremmalla jännitteellä ja joka voidaan tyhjentää voimakkaan ultraviolettivalon avulla. Tyhjennykseen sopii parhaiten aallonpituudeltaan 235 nm:n UV-valo, jolloin piiri tyhjenee noin puolessa tunnissa. EPROM:in tunnistaa helposti piirin päällä olevasta kvartsilasi-ikkunasta, joka siinä on oltava tyhjentämistä varten. Ikkunan päälle liimataan usein foliotarra vahinkotyhjentymisen estämiseksi. EPROM:ia käytettiin aiemmin yleisesti henkilökohtaisten tietokoneiden BIOS-piireinä. Vuonna 1971 Intel julkaisi 1702:n, pyyhittävän PROM:in eli EPROM:in, jonka oli suunnitellut Dov Frohman. Piiriä voitiin käyttää uudelleen monia kertoja pyyhkimällä se ultraviolettivalolla. == EPROM-piirejä == Tyyppi Koko — bittiä Koko — tavua Pituus (hex) 1702, 1702A 2 Kbit 256 100 2704 4 Kbit 512 200 2708 8 Kbit 1 KB 400 2716, 27C16 16 Kbit 2 KB 800 2732, 27C32 32 Kbit 4 KB 1000 2764, 27C64 64 Kbit 8 KB 2000 27128, 27C128 128 Kbit 16 KB 4000 27256, 27C256 256 Kbit 32 KB 8000 27512, 27C512 512 Kbit 64 KB 10000 27C010, 27C100 1 Mbit 128 KB 20000 27C020 2 Mbit 256 KB 40000 27C040 4 Mbit 512 KB 80000 27C080 8 Mbit 1 MB 100000 == Gallery == image:EPROMdie.jpg|Lähikuva kvartsilasi- ikkunasta image:ST Microelectronics M27C256B (2006).jpg|32KB (256Kbit) EPROM image:NEC D8749HD.png|Mikrokontrollerin ohjelma voi olla sisäisessä EPROM:issa == Lähteet == == Aiheesta muualla == * Detailed information about EPROMs types and EPROM programming Luokka:Digitaalitekniikka Luokka:Puolijohteet Luokka:Muistit
Jornal do Brasil

Jornal do Brasil, usein JB, on päivittäin ilmestyvä brasilialainen sanomalehti, jota julkaisee Rio de Janeirossa Editora JB. Lehti on perustettu 1891, ja se on kolmanneksi vanhin ilmestyvä brasilialainen sanomalehti Diário de Pernambucon ja O Estado de São Paulon jälkeen. Siitä tuli 1950-luvulla keskusta-vasemmistolainen keskiluokan lehti, johon kirjoittivat merkittävät brasilialaiset toimittajat ja kirjailijat. Se oli Brasilian diktatuurin vastustaja, joka kuitenkin välttyi lakkauttamiselta vaikka kävi lähellä konkurssia. Toistuvasti se pilkkasi sensuuria julkaisemalla sensuroitujen uutisten tilalla kakkureseptejä, ilmiselviä valheita ja vuosikymmenten takaisia uutisia. Vuonna 2002 lehden osti liikemies Nelson Tanure, mutta se säilytti edelleen vasemmistolaisen asenteen verrattuna pääkilpailijaansa O Globoon. Lehden kooksi muutettiin 2000-luvun alun uudistuksissa berliner-koko, ja sen irtonumeromyynti nousi yli neljänneksen vuonna 2007. ==Aiheesta muualla== * Lehden sivusto * Lehden verkkoversio Luokka:Brasilialaiset sanomalehdet
Campionato Primavera

Campionato Nazionale Primavera - Trofeo Giacinto Facchetti on italialainen jalkapallosarja. Se on tarkoitettu Serie A ja Serie B -liigojen joukkueitten alle 20-vuotiaille pelaajille. Vuoden 2006 lopulla sarja nimettiin edesmenneen Interin pelaajan ja puheenjohtajan Giacinto Facchettin mukaan. Sarjan nimi tarkoittaa suomeksi kevätmestaruussarjaa. Ensimmäisen kerran sarja pelattiin kaudella 1962/63. Kauteen 1968/69 A- ja B-sarjojen joukkueet pelasivat eri sarjoissa. Nykyään sarjan 42 joukkuetta on jaettu kolmeen lohkoon. Lohkoista yhteensä 16 joukkuetta etenee cup-muotoisena pelattavaan lopputurnaukseen. Sarjan järjestää Italian ammattilaisjalkapalloliiga (Lega Nazionale Professionisti). ==Aiheesta muualla== * Primavera Italian liigan sivuilla * Luettelo voittajista Luokka:Italian jalkapallosarjat
Hovimarsalkka

Hovimarsalkka on hallitsijan hovin taloudesta vastaava virkamies, joka samalla toimii hovikunnan esimiehenä. Hän on hovin talouspuolen korkein virkamies. Hovimarsalkan alaisuudessa toimii hovifuriiri, jonka tehtävänä on valvoa hovin palveluskuntaa ja hoitaa hovin päivittäistä taloutta. Ruotsin kuninkaan hovissa on ensimmäinen hovimarsalkka, joka toimii hovimarsalkanviraston päällikkönä. Hänen alaisuudessaan työskentelee taloustavarainkamarin intendentti, kuninkaan taidekokoelmien intendentti, hovikamreeri, taloudenhoitaja, talouskirjanpitäjä, hovifuriiri ja Tukholman linnan taloudenhoitaja. == Katso myös == * Hovimarsalkka (Venäjä) == Lähteet == * Uusi tietosanakirja, Tietosanakirja Oy 1961 * Nordisk familjebok, Nordisk familjeboks förlags 1909 == Aiheesta muualla == Luokka:Valtionhallinto
Barrikadi

Barrikadi eli katusulku on helposti käyttöön otettavista tavaroista, kuten ajoneuvoista, palavista autonrenkaista, huonekaluista, katukivistä ynnä muusta rakennettu tilapäinen liikenne-este. Jotta barrikadi estäisi liikenteen mahdollisimman tehokkaasti, se rakennetaan yleensä kadun, sillan tai muun kapeikon poikki. Levottomuuksien tai vallankumousten aikana rakennettuja barrikadeja yleensä puolustetaan raivaamista vastaan asein tai muuta väkivaltaa käyttämällä. Barrikadeja rakennettiin erityisesti Pariisissa Ranskan vallankumouksen aikana sekä vuosina 1830 ja 1848, mutta itse sana syntyi jo 1500-luvun lopulla Ranskan sisällissodassa. Ranskan sana barricade on ilmeisesti syntynyt sanasta barrique, tynnyri, sillä aikoinaan barrikadeissa käytettiin maa-aineksella täytettyjä tynnyreitä. ==Katso myös== *Tiesulku ==Lähteet== * Nationalencyklopedin, Bokförlaget Bra Böcker 1990 ===Viitteet=== Luokka:Linnoitukset
Riekot

Riekot (Lagopus) on metsäkanojen alaheimoon kuuluva lintusuku. == Riekkoihin (Lagopus) kuuluvia lajeja == * Kiiruna (Lagopus muta) * Riekko (Lagopus lagopus) ** Nummiriekko (Lagopus lagopus scoticus) * Valkopyrstöriekko (Lagopus leucura) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Metsäkanat
Junosuvanto

Junosuvanto (, ) on taajama ja entinen kunta Pajalan kunnassa, Pohjois- Ruotsissa. Se sijaitsee Tornionjoen rannalla, 10 kilometriä Lovikasta pohjoiseen. Kylän perusti noin vuonna 1637 Erik Eriksson, mutta ensimmäiset uudisasukkaat, joilla on jälkeläisiä nykyäänkin, Lars Larsson Pesu ja Jöns Andersson Mukka, tulivat kylään pari vuotta myöhemmin. Junosuvannon kunta oli olemassa vuodesta 1914 vuoteen 1971, jolloin se liitettiin Pajalan kuntaan. Junosuvannon seurakunta liitettiin Pajalan seurakuntaan vuonna 2006. Kuva:BD1952_Junosuando.png|Junosuvannon kunnan sijainti Norrbottenin läänissä. ==Väestönkehitys== ==Lähteet== Luokka:Ruotsin taajamat Luokka:Ruotsin entiset kunnat Luokka:Pajalan kunta
Osso buco

Osso buco on italialainen ruokalaji, joka on lähtöisin Milanosta. Ruokalaji valmistetaan yleisesti naudan potkasta, mutta siihen voidaan käyttää vaihtoehtoisesti esimerkiksi vasikan, porsaan tai poronlihaa.https://www.deliporo.fi/resepti/poro-osso-buco/ Osso buco tarjoillaan perinteisesti risoton kera. Sana osso buco tarkoittaa onttoa luuta eli putkimaista luunpätkää, joka löytyy jokaisen potkapalan keskeltä.http://www.keittotaito.com/osso_buco.html ==Lähteet== Luokka:Italialainen keittiö Luokka:Liharuoat Luokka:Seulonnan keskeiset artikkelit
Suomalainen kapitalismi

Suomalainen kapitalismi on Pekka Kososen toimittama kirja, jonka aiheena on tutkimus yhteiskunnallisesta kehityksestä ja sen ristiriidoista sodanjälkeisessä Suomessa. Sen on kustantanut Love Kirjat, ja se on julkaistu vuonna 1979.Suomalainen kapitalismi, Finna.fi, viitattu 15.12.2024 == Lähteet == == Aiheesta muualla == * * * * Luokka:Kirjat yhteiskunnasta Luokka:Kapitalismi Luokka:Taloustiede Luokka:Suomalainen yhteiskunta
Yhteiskuntateoria ja valtio

Yhteiskuntateoria ja valtio on Raimo Blomin kirjoittama teos. Se on kokonaisesitys valtio- ja oikeusteoriasta. Teos on painettu Vastapaino osuuskunnassa 1982, Vaasan kirjapainossa. Luokka:Kirjat sosiologiasta Luokka:Suomalaiset tietokirjat
Defiancen piirikunta

Defiancen piirikunta on piirikunta Ohiossa, Yhdysvalloissa, jonka on väkiluku oli 39 500 vuonna 2000. Sen suurin kaupunki on Defiance. ==Maantiede== Defiancen naapuripiirikuntia ovat Williams pohjoisessa, Henry idässä, Putnam kaakossa, Paulding etelässä ja Indianan puolella Allenin sekä DeKalpin piirikunnat. ==Väestö== Piirikunnassa oli vuoden 2010 väestönlaskennassa 39 037 ihmistä. Etniset ryhmät jakautuvat valkoisiin, joita on 95,8%, mustiin (2,1%), alkuperäisamerikkalaisiin (0,4%) ja aasialaisiin (0,4%). Kotitalouden mediaanitulo on 46 864 ja köyhyysrajan alapuolella oli 12,6% väestöstä vuosina 2007–2011. == Lähteet == Luokka:Ohion piirikunnat
Elävä maailmanhistoria

Elävä maailmanhistoria on historioitsija Geoffrey Parkerin toimittama maailmanhistoriaa käsittelevä kirja. Suomeksi se ilmestyi vuonna 2006 Otavan kustantamana. Luokka:Kirjat historiasta Luokka:Vuoden 1978 kirjat
Machado de Assis

Joaquim Maria Machado de Assis, (ääntämys: ʒoa'kĩ ma'riɐ ma'ʃadu dʒi a'sis), usein myös Machado de Assis, Machado tai Bruxo do Cosme Velho (21. kesäkuuta 1839 Rio de Janeiro Brasilia – 29. syyskuuta 1908 Rio de Janeiro) oli brasilialainen kirjailija ja runoilija. Häntä on yleisesti pidetty Brasilian kirjallisuuden merkittävimpänä kirjailijana.Antonio Candido, (1970) Vários escritos. São Paulo: Duas Cidades. s.18Caldwell, Helen (1970) Machado de Assis: The Brazilian Master and his Novels. Berkeley, Los Angeles and London, University of California Press.Fernandez, Oscar Machado de Assis: The Brazilian Master and His Novels The Modern Language Journal, Vol. 55, No. 4 (Apr., 1971), pp. 255-256 Elinaikanaan hän ei kuitenkaan ollut suosittu Brasilian ulkopuolella. Machadon teoksilla on ollut suuri vaikutus 1800-luvun lopun ja 1900-luvun alun kirjallisiin koulukuntiin. José Saramago, Carlos Fuentes, Susan Sontag ja Harold Bloom ovat olleet hänen ihailijoitaanJoão Cezar de Castro Rocha. Portuguese Literature and Cultural Studies 13/14 (2006): xxiv. Machadon proosa ja runot poikkeavat tyylillisesti toisistaan. Proosa on ankaran hienostunutta, runoissa taas hän käyttää maanläheistä sanastoa. ==Suomennetut teokset== * Bras Cubasin kuolemanjälkeiset muistelmat, suomentanut Hilkka Mäki. Like 1991. * Kuuluisuus ja muita kertomuksia, suomentanut Jyrki Lappi-Seppälä. Prometheus 2010. * Kuolematon ja muita novelleja, suomentanut Pirkka Valkama. Sammakko 2014. ==Lähteet== == Aiheesta muualla == Luokka:Portugalinkieliset kirjailijat Luokka:Brasilialaiset kirjailijat Luokka:Brasilialaiset runoilijat Luokka:Vuonna 1839 syntyneet Luokka:Vuonna 1908 kuolleet
Suurherttua

Suurherttua on ruhtinaallinen arvonimi, jota käytetään Länsi-Euroopassa eritoten saksalaisen vaikutuksen alueella. Suurherttua sijoittuu arvoasteikossa kuninkaan alapuolelle, mutta hallitsevan herttuan yläpuolelle. Useissa kielissä, jotka eivät tunne kulttuurissaan suurherttuan käsitettä, termi käännetään suuriruhtinaaksi. Suurherttuan hallitsemaa aluetta nimitetään suurherttuakunnaksi. Ensimmäinen tätä arvonimeä käyttänyt henkilö oli Firenzen Cosimo I, jonka paavi Pyhä Pius V korotti Toscanan suurherttuaksi 1569. Badenin ja Hessen-Darmstadtin hallitsijat ottivat suurherttuan arvon käyttöön 1806, kun he osallistuivat Reinin liiton perustamiseen. Arvonimeä käyttivät myös 1815–1918 Saksan liiton jäseninä olleet Mecklenburg-Schwerinin, Mecklenburg-Strelitzin, Oldenburgin ja Sachsen-Weimar-Eisenachin herttuat. Itävallan keisarin arvonimiin sisältyi Krakovan ja Toscanan suurherttuan arvo, ja Preussin kuninkaan arvonimiin Ala-Reinin ja Posenin suurherttuan arvo. Luxemburgin hallitsijalla on ollut suurherttuan arvo vuodesta 1815 lähtien. ==Lähteet== *Iso tietosanakirja, Otava 1937 == Aiheesta muualla == Luokka:Aatelisarvot
Eero Hakkarainen

Eero Hakkarainen (s. 25. joulukuuta 1955) on kuopiolainen raviohjastaja. Hän on ajanut helmikuuhun 2023 mennessä yli 11 000 lähdössä ja voittanut 1387. Voittorahoja on kertynyt yli 3,7 miljoonaa euroa. Hakkarainen on valmentanut Einari Vidgrénin hevosia. Vuonna 2000 hänet palkittiin Vuoden Valmentaja -tittelillä. Vuonna 2005 Eero Hakkarainen voitti lämminveristen kriteriumin Expressionistin ohjastajana. Hakkarainen oli vuoden 2010 ravikuninkaan A. T. Ekon valmentaja ja ohjastaja.I.P. Vipotiina ja A.T. Eko loistivat Oulussa == Lähteet == * * Iltasanomat.fi * Eero Hakkarainen Suomen Hippoksen tietokannassa === Viitteet === Luokka:Suomalaiset raviohjastajat Luokka:Vuonna 1955 syntyneet Luokka:Elävät henkilöt Luokka:Suomalaiset ravivalmentajat
Abhai

Abhai on pyhimys Antiokian syyrialais-ortodoksisessa kirkossa. Hänen sanotaan eläneen satavuotiaaksi. Hän on suojeluspyhimys myrkyllisiä matelijoita vastaan ja hänen muistopäivänsä ovat 15. heinäkuuta ja 3. toukokuuta. Hänet on sisällytetty Rabban Silban syyrialaiseen martyrologiaan (Syrian Martyrology of Rabban Silba). == Lähteet == * Holweck, F. G. A Biographical Dictionary of the Saints. St. Louis, MO: B. Herder Book Co., 1924. Luokka:Pyhimykset Luokka:Syyrialaiset kristityt
Abhai Hachilainen

Abhai Hachilainen oli Kartaminin luostarin apotti Syyriassa. Hän on pyhimys Antiokian syyrialais-ortodoksisessa kirkossa, ja hänen muistopäivänsä on 18. marraskuuta. Hänet on sisällytetty Rabban Silban syyrialaiseen martyrologiaan (Syrian Martyrology of Rabban Silba). == Lähteet == * Holweck, F. G. A Biographical Dictionary of the Saints. St. Louis, MO: B. Herder Book Co., 1924. Luokka:Pyhimykset Luokka:Syyrialaiset kristityt Luokka:Apotit
Abda Dair-Konilainen

Abda Dair-Konilainen (tunnettu myös nimellä Rabban Mar Abda) oli pappi ja apotti, ja on Idän assyrialaisen kirkon pyhimys. Abda syntyi Dair-Konissa, jonne pyhä Mari oli haudattu. Hän kouluttautui kristityksi papiksi ja perusti luostarin ja koulun Dair-Koniin. Pappisuransa aikana hän käännytti useita markionilaisia ja vetäytyi uransa lopulla Tellaan Serserjoelle. Abda Dair- Konilaisella ei ole omaa muistopäivää. == Lähteet == * Holweck, F. G., "A Biographical Dictionary of the Saints". St. Louis, MO: B. Herder Book Co., 1924. Luokka:Idän assyrialainen kirkko Luokka:Pyhimykset Luokka:Syyrialaiset kristityt Luokka:Apotit
Abda Edessalainen

Abda Edessalainen oli Edessan piispa. Hän on Idän assyrialaisen kirkon pyhimys ja hänen muistopäivänsä on 16. helmikuuta. ==Aiheesta muualla== * Holweck, F. G. A Biographical Dictionary of the Saints. St. Louis, MO: B. Herder Book Co., 1924. Luokka:Pyhimykset Luokka:Idän assyrialainen kirkko Luokka:Syntymävuosi tuntematon Luokka:Kuolinvuosi tuntematon
George Minot

George Richards Minot () oli Harvardin yliopiston professori, joka sai vuonna 1934 Nobelin lääketieteen palkinnon yhdessä George Hoyt Whipplen ja William Parry Murphyn kanssa tutkimuksestaan maksan käytöstä anemian hoidossa. Minot sairastui 1920-luvun alkupuolella diabetekseen ja sai hoitoa diabetologian uranuurtaja Elliott P. Joslinilta.Marvin J Stone, Diabetes mellitus and pernicious anemia: interrelated therapeutic triumphs discovered shortly after William Osler's death National Library of Medicine 13.7.2020, viitattu 7.12.2023 == Lähteet == Luokka:Brittiläiset professorit Luokka:Harvardin yliopiston professorit Luokka:Nobelin fysiologian tai lääketieteen palkinnon saajat Luokka:Vuonna 1885 syntyneet Luokka:Vuonna 1950 kuolleet
Abda Hiralainen

Abda Hiralainen (? - 680) oli munkki ja Idän assyrialaisen kirkon pyhimys. Hän syntyi Al-Hirahissa (nykyisessä Irakissa) Hanifin poikana. Hänestä tuli munkki Mar Abda Gamrelaisen alaisuudessa. Hän saarnasi kristinuskoa pakanallisille persialaisille ja hänen sanotaan tehneen monia ihmeitä ennen kuin hän kuoli luolassaan vuonna 680. ==Lähteet== * Holweck, F. G. "A Biographical Dictionary of the Saints". St. Louis, MO: B. Herder Book Co., 1924. Luokka:Pyhimykset Luokka:Idän assyrialainen kirkko
Snakes & Arrows

__NOTOC__ Snakes & Arrows on kanadalaisen rock-yhtye Rushin 18. studioalbumi. Albumi nauhoitettiin viidessä viikossa marras- ja joulukuun aikana 2006 Allaire-studioilla New Yorkissa, ja miksattiin ja masteroitiin Ocean Way -studioilla Los Angelesissa. Snakes & Arrows julkaistiin CD:nä 1. toukokuuta 2007, ja tupla-albumina 19. kesäkuuta (rajoitettu 5 000 kopioon). Snakes & Arrows debytoi sijalla kolme Billboard 200 -listalla ja putosi listalta vasta 14 viikon kuluttua. Suomessa albumi nousi albumilistan sijalle 4. Se myi Kanadassa kultaa syyskuussa 2007. Kappale "Malignant Narcissism" oli ehdolla Grammy-palkinnon saajaksi kategoriassa "paras instrumentaali rock- kappale".50th annual Grammy Awards nominations - Entertainment News, Award Central News, Media - Variety == Kappaleet == Kappaleet säveltänyt Alex Lifeson ja Geddy Lee sekä sanoittanut Neil Peart, ellei toisin mainittu. # # # # # # # # # # # # # == Arvostelut == * About.com: About.com * Allmusic: Allmusic review * Imperiumi: 8/10Rush - Snakes And Arrows Viitattu 30.11.2022. * Metacritic: 73/100Metacritic aggregate * Rolling Stone: Rolling Stone * Soundi: Rush – Clockwork Angels (2012) Viitattu 30.11.2022. == Listasijoitukset == Albumi - Billboard (Pohjois-Amerikka) Vuosi Lista Sijoitus 2007 Billboard 200 3 2007 Top Rock Albums 1 2007 Top Internet Albums 1 == Lähteet == Luokka:Vuoden 2007 albumit Luokka:Rushin albumit
1\. FFC Frankfurt

1\. FFC Frankfurt on saksalainen naisten jalkapalloseura Frankfurtista. 1. FFC Frankfurt pelaa naisten Bundesliigassa ja on yksi sen menestyksekkäimpiä seuroja. 1\. FFC Frankfurt perustettiin 27. elokuuta 1998, kun naisten jalkapallojoukkue eriytyi SG Praunheimista itsenäiseksi seuraksi. Virallisesti seuran nimi muuttui vuoden 1999 alusta, ja se voitti heti kauden päätteeksi ensimmäisen mestaruutensa. Sen jälkeen Frankfurt on hallinnut Saksan sarjoja ottaen lukuisia mestaruuksia ja cup-voittoja. Seuran merkittävin kotimainen kilpailija on entinen DDR:n mestari 1. FFC Turbine Potsdam. 1\. FFC Frankfurt on menestynyt myös Naisten UEFA Cupissa. Seura voitti kaikkien aikojen ensimmäisen naisten cupin kaudella 2001–2002 kaatamalla Umeå IK:n Frankfurtissa pelatussa finaalissa 2-0. Kaikkiaan UEFA Cupin tai mestarien liigan seuralla on neljä. == Saavutukset == * Naisten Bundesliigan mestari: ** 1999, 2001, 2002, 2003, 2005, 2007, 2008 * Saksan cupin voittaja ** 1999, 2000, 2001, 2002, 2003, 2007, 2008, 2011, 2014 * Naisten UEFA Cupin/Mestarien liiga voittaja ** 2002, 2006, 2008, 2015 == Merkittäviä pelaajia == * Doris Fitschen (1996–2001) * Kerstin Garefrekes (2004–) * Louise Hansen (2000–) * Ursula Holl (2000–2003, 2005–2007) * Steffi Jones (1986–1991, 1992–93, 1994–1997, 2000–2007) * Nia Künzer (1997–2008) * Renate Lingor (1997–2008) * Sandra Minnert (2000–2004) * Birgit Prinz (1998–2002, 2003–2011) * Bianca Rech (2000–2004) * Silke Rottenberg (2006–) * Célia Šašić (2013–2015) * Sandra Smisek (2005–) * Petra Wimbersky (2006–) * Marleen Wissink (1996–2007) * Pia Wunderlich (1993–) * Tina Wunderlich (1994–) == Lähteet == * * * * === Viitteet === == Aiheesta muualla == *1. FFC Frankfurtin sivusto Luokka:Saksalaiset jalkapalloseurat 1\. FFC Frankfurt Luokka:Vuonna 1998 perustetut urheiluseurat
Vapor Trails

Vapor Trails on kanadalaisen rock-yhtyeen Rushin seitsemästoista studioalbumi, joka julkaistiin 2002. Albumi julkaistiin kuusi vuotta Test for Echo -albumin jälkeen. Tauko oli johtunut Neil Peartin perhettä kohdanneesta tragediasta (tyttären ja vaimon kuolema). Albumia on myyty Yhdysvalloissa 340 000 kappaletta. == Kappaleet == Kappaleet ovat tehneet Geddy Lee , Alex Lifeson ja Neil Peart. # "One Little Victory" – 5:08 # "Ceiling Unlimited" – 5:28 # "Ghost Rider" – 5:41 # "Peaceable Kingdom" – 5:23 # "The Stars Look Down" – 4:28 # "How It Is" – 4:05 # "Vapor Trail" – 4:57 # "Secret Touch" – 6:34 # "Earthshine" – 5:38 # "Sweet Miracle" – 3:40 # "Nocturne" – 4:49 # "Freeze" (Part IV of Fear)– 6:21 # "Out of the Cradle" – 5:03 == Arviot == * Imperiumi: 9/10Rush - Vapor Trails Viitattu 30.11.2022. * Soundi: Rush: Vapor Trails Viitattu 30.11.2022. == Lähteet == Luokka:Vuoden 2002 albumit Luokka:Rushin albumit
Raision lukio

Raision lukio on Raisiossa sijaitseva kunnallinen lukio. Siellä opiskelee noin 400 opiskelijaa ja uusia opiskelijoita otetaan vuosittain noin 140. Hakijalta edellytetään peruskoulun päättötodistuksen keskiarvoksi 7,00. Raision lukio on keskimääräistä lukiota suurempi, sillä keskiarvokaupungissa lukion opiskelijamäärä on noin 350. Raision lukion kielitarjontaan kuuluvat englanti, ruotsi, saksa, ranska, espanja, venäjä ja italia. Nykyinen Raision lukio perustettiin vuonna 1957 nimellä Raision yhteiskoulu. Puhtaaksi lukioksi se muuttui vuonna 1972 peruskoulu-uudistuksen yhteydessä, ja samalla otettiin käyttöön nykyinen nimi. Vuonna 1991 perustettiin aikuislukio, joka toimi vuoteen 2007 saakka. ==Aiheesta muualla== *Koulun omat sivut *Länsi-Suomen lääninhallitus Luokka:Suomen lukiot Luokka:Raision oppilaitokset
Hentohelmililja

Hentohelmililja (Muscari botryoides) on myrkyllinen monivuotinen sipulikasvi. Se on kooltaan matala, kukkavarsi on noin 10–25 senttimetriä. == Ulkonäkö ja koko == Hentohelmililjan kukkavana on noin 10–25 cm korkea. Lehdet ovat tyvessä ruusukkeena, 2–3 kpl, jäykkiä, pystyjä. Lapa on tasasoukka ja vastapuikeita, litteitä, silposuonisia, ehytlaitaisia ja keulakärkisiä. Kukinto on tiheä, 2–7 cm pitkä, vanhemmiten pitenevä ja harveneva latvaterttu. Kukat ovat lyhytperäisiä ja nuokkuvia. Kehä on yhdislehtinen ja sen ahdassuiset, yleisimmin siniset tai joskus valkoiset kukat ovat pallomaisia ja noin 2,5–5 mm pitkiä. Heteitä kukassa on kuusi. Sikiäin on kehänpäällinen, emiö puolestaan yksivartaloinen. Kukkii touko-kesäkuussa. Hedelmä on pyöreä, 4–6 mm pitkä, 3-särmäinen kota. Hyönteispölytteinen, mutta Suomessa ei lisäänny siemenistä vaan ainoastaan sipuleista. == Levinneisyys == Myrkyllinen hentohelmililja on Suomessa lähinnä puutarhakasvi. Muuallakin sen elinympäristöä ovat puistot ja puutarhat, usein viljelyjäänne tai -karkulainen. Yleislevinneisyydeltään se on luonnonvarainen Etelä-Euroopassa ja Etu-Aasiassa. == Kuvia == Tiedosto:Muscari.botryoides01.jpg Tiedosto:Muscari botryoides cv. Album.JPG Tiedosto:Muscari botryoides 004.JPG Tiedosto:Istanbul.Topkapi061.jpg Tiedosto:Muscari botryoides0.jpg Tiedosto:Perlhyazinthe CLP.jpg == Lähteet == == Aiheesta muualla == * Pinkka – Lajintuntemuksen oppimisympäristö: Hentohelmililja (Muscari botryoides) *Hentohelmililja Muscari botryoides *Luopioisten kasvisto: Hentohelmililja (Muscari botryoides) Luokka:Parsakasvit Luokka:Myrkylliset kasvit
Counterparts

Counterparts on Rushin viidestoista studioalbumi, joka julkaistiin vuonna 1993. Counterparts sijoittui Yhdysvaltain Billboard 200 -listalla sijalle 2., joka on yhtyeen korkein sijoitus. Albumi on myynyt Yhdysvalloissa kultaa (RIAA). == Kappaleet == Kaikki kappaleet kirjoittaneet Alex Lifeson, Geddy Lee ja Neil Peart, ellei toisin mainittu. # "Animate" – 6:05 # "Stick It Out" – 4:30 # "Cut to the Chase" – 4:49 # "Nobody's Hero" – 4:54 # "Between Sun and Moon" (Lifeson, Lee, Peart, Pye Dubois) – 4:37 # "Alien Shore" – 5:45 # "The Speed of Love" – 5:03 # "Double Agent" – 4:51 # "Leave That Thing Alone" (Lifeson, Lee) – 4:06 # "Cold Fire" – 4:27 # "Everyday Glory" – 5:10 == Listasijoitukset == Albumi - Billboard (Pohjois-Amerikka) Vuosi Lista Sijoitus 1993 Billboard 200 2 Luokka:Rushin albumit Luokka:Vuoden 1993 albumit
Jonas Eduardo Américo

Jonas Eduardo Américo, lyhyemmin Edú (s. 6. elokuuta 1949 Jaússa) on brasilialainen entinen jalkapalloilija. Hänen urallaan, vuosina 1966-1985, Edú edusti Santos FC:tä, Corinthiansia, Internacionalia, Monterreytä, São Cristovãota ja Nacionalia. Hän pelasi Brasilian maajoukkueessa 45 ottelua vuosina 1966-1976 ja teki kahdeksan maalia. Hän voitti maailmanmestaruuden vuonna 1970 ja hänet valittiin myös vuoden 1966 MM-kisoihin sekä vuoden 1974 MM-kisoihin. Hän pelasi silti vain vuosien 1974 ja 1970 MM-kisoissa. Luokka:Brasilialaiset jalkapalloilijat Luokka:Vuonna 1949 syntyneet Luokka:Elävät henkilöt
Arkadi Aništšik

Arkadi Anishtshik (, s. 25. huhtikuuta 1945 Navahrudak (Novogrudok), Valko- Venäjä) on valkovenäläinen teollinen muotoilija, lasitaiteilija ja taidemaalari. Hän valmistui vuonna 1975 taiteen maisteriksi Prahan Taideteollisesta korkeakoulusta professori Stanislav Libenskyn ateljeesta. Vuosina 1975-1990 Arkadi toimi Neman-lasitehtaan lasisuunnittelijana Bjarozaukassa Valko-Venäjällä. Vuodesta 1991 Anishtshik on asunut Lappeenrannassa Suomessa. Vuosina 1975–2008 Anishtshik osallistui yli 300 näyttelyyn Venäjällä, Valko-Venäjällä, Liettuassa, Ranskassa, Kanadassa, Unkarissa, Tšekkoslovakiassa, Kreikassa, Jugoslaviassa, Puolassa ja Suomessa. ==Teoksia== Anishtshikin teoksia on muun muassa Valko-Venäjän kansallisessa taidemuseossa ja Historiallisessa museossa Minskissä, Šiauliain taidemuseossa Liettuassa sekä Moskovan Taideteollisuusmuseossa. Suuri lasitilateos (koko 90 m2, 1985) Grodno-elokuvateatterin aulassa Hrodnassa Valko-Venäjällä toimii valaisimena. Monia Anishtshikin teoksia on lisäksi yksityiskokoelmissa Saksassa, Suomessa, Venäjällä ja Valko-Venäjällä. ===Teoksia Suomessa=== * Lyijylasimaalaukset: ** Yksin, 3200x60 cm2 – Ruokolahti, Jaakkiman Kristillisen opiston juhlasali ** Siunaavat enkelit, 3600x82 cm2 – Punkaharjun kirkko ** Ad lumen (Valon ääressä), 2210x137 cm2 – Sulkavan seurakunta ** Ylöspäin, Savonlinna, Savonlinnan Kristillinen opisto * Tilateos Alttari, 70x70 cm2 – Jyväskylä, Kiponniemen toimintakeskus * Installaatio Kolme maljakkoa – Mikkelin läänin maaherran kokoelma ==Palkinnot ja kunnianosoitukset== * 1987 erinomaisista saavutuksista lasten ja nuorison kuvataiteen kehittämisessä, * 1985 pronssimitali kansantalouskehityksen saavutuksista * 1982 III-asteen kunniadiplomi korkeatasoisesta visuaalisesta suunnittelusta, * 1982 kunniakirja osallistumisesta valkovenäläisen lasitaiteen kehitykseen, * 1982 kunniamerkki lasten ja nuorison kasvatustyöstä, * 1982 kunniamerkki näyttelyiden järjestämisestä Leningradissa ja Grodnossa. ==Lähteet== ==Aiheesta muualla== * Аркадий Анищик, taiteilijan internetsivusto, * Aništšik Arkadi Arkadjevitš (artlib.ru) Luokka:Valkovenäläiset taidemaalarit Luokka:Lasitaiteilijat Luokka:Vuonna 1945 syntyneet Luokka:Elävät henkilöt
Music Man

Music Man on yhdysvaltalainen kitaroiden ja bassokitaroiden valmistaja. Yhtiön perustivat vuonna 1971 Forrest White, Tom Walker ja Leo Fender. Music Manin soittimet ovat arvostettuja hyvien musiikillisten ominaisuuksiensa johdosta, mikä näkyy myös tuotteiden hinnassa. ==Tunnettuja artisteja, jotka käyttävät Music Mania== ===Bassot=== * Paul d’Amour (Tool) * Johnny Christ (Avenged Sevenfold) * Justin Chancellor (Tool) * Tim Commerford (Rage Against the Machine, Audioslave) * John Deacon (Queen) * Kim Deal (Pixies, The Breeders) * Bernard Edwards (Chic) * Colin Edwin (Porcupine Tree) * Dave Farrell (Linkin Park) * Flea (Red Hot Chili Peppers) * Simon Gallup (The Cure) * Tom Hamilton (Aerosmith) * Mike Herrera (MxPx) * Mark Hoppus (blink-182) * Rick James * Louis Johnson (The Brothers Johnson) * Roger Manganelli (Less Than Jake) * John Myung (Dream Theater) * Robert Trujillo (Metallica, Suicidal Tendencies, Ozzy Osbourne, Black Label Society) * Cliff Williams (AC/DC) * Matt Wong (Reel Big Fish) * Jason ”Jay” James (Bullet for My Valentine) * Hannu Voutilainen (Turmion Kätilöt) ===Kitarat=== * Rob Baker (The Tragically Hip, Stripper's Union Local 518) * Jeff Cook (Alabama) * John Fogerty (CCR) * Albert Lee * Steve Lukather (Toto) * Vinnie Moore (UFO) * Steve Morse (Dixie Dregs, Deep Purple) * Randy Owen (Alabama) * John Petrucci (Dream Theater, Liquid Tension Experiment) * Keith Richards (The Rolling Stones, X-pensive Winos) * Eddie Van Halen (Van Halen) * Ronnie Wood (The Rolling Stones) ==Bassomallit== * StingRay * Sabre * Sabre ll * Cutlass * StingRay 5 * Sterling * Bongo * SUB * SUB Sterling * Big Al Luokka:Kitaravalmistajat
Matts von Nandelstadh

Matts (Matti) von Nandelstadh (9. joulukuuta 1862 Kalajoki – 21. marraskuuta 1931) oli suomalainen upseeri ja hallintomies joka oli mukana aktivistien toiminnassa ja palveli myöhemmin Oulun läänin maaherrana. Von Nandelstadhin vanhemmat olivat nimismies Fredrik von Nandelstadh ja Josefina Karolina Hjelmman. Hän valmistui Haminan kadettikoulusta 1885 ja suoritti voimisteluopettajan tutkinnon 1896. Von Nandelstadh palveli 1. Uudenmaan tarkk'ampujapataljoonassa 1885–1902 yleten luutnantiksi 1888 ja alikapteeniksi 1900. Hän oli myös voimistelunopettajana Helsingin teollisuuskoulussa 1895–1905. Sotilasuransa jälkeen von Nandelstadh toimi Helsingin kuritushuoneen kanslia-apulaisena 1904–1905, Voima-liiton harjoitusjohtajana 1905–1906 sekä Tampereen poliisimestarina 1906–1907. Hän toimi sen jälkeen ensin apulaispäällikkönä Kymin uittoyhtiössä 1907–1908 ja päällikkönä Kokemäenjoen uittoyhdistyksessä 1908–1912. Vuosina 1912–1917 von Nandelstadh johti omistamaansa Haapamäen tärpätti- ja tervatehdasta. Suomen itsenäistyttyä hän oli Oulun läänin maaherrana 1917–1925. Vuoden 1921 lopulla maaherra von Nandelstadhin aloitteesta ja johdolla tehtiin Rovaniemen ja Ivalon välillä koematka Caterpillar-tankkitraktorilla. Traktori veti kahta suurta kuormarekeä ja kahta pienempää matkustajia varten tarkoitettua rekeä, yhteensä vedettävää kuormaa oli noin 10 000 kiloa. Traktori toimi hyvin huolimatta paksuista lumikinoksista, vaikeista mäistä, epätasaisista teistä ja välillä noin 40 asteen pakkasesta.Traktori porojen valtakunnassa, Suomen Kuvalehti, 28.01.1922, nro 4, s. 19, Kansalliskirjaston digitaaliset aineistot Von Nandelstadh osallistui aatelissäädyssä valtiopäiville 1904–1905 ja 1905–1906.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. == Lähteet == * Maaherrat sodassa-verkkonäyttely: Matti von Nandelstadh. Viitattu 22.9.2008. ===Viitteet=== Luokka:Oulun läänin maaherrat Luokka:Sortokausien aktivistit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset poliisit Luokka:Vuonna 1862 syntyneet Luokka:Vuonna 1931 kuolleet
Giovanni Colombo

Giovanni Umberto Colombo (6. joulukuuta 1902 – 20. toukokuuta 1992) oli italialainen kirkonmies. Hän sai katolisen vihkimyksensä papiksi 29. toukokuuta 1926 ja piispaksi 7. joulukuuta 1960. Hän toimi Milanon arkkipiispana vuosina 1963–1979. Colombo oli kardinaali vuodesta 1965. Siten hän osallistui vuoden 1978 kumpaankin konklaaviin. Hän osallistui myös Vatikaanin toiseen kirkolliskokoukseen. ==Aiheesta muualla== *Catholic- hierarchy.org: Giovanni Umberto Cardinal Colombo Luokka:Italialaiset kardinaalit Luokka:Katoliset arkkipiispat Luokka:Vuonna 1902 syntyneet Luokka:Vuonna 1992 kuolleet
Tall Ships Races

thumb|Norjalainen Christian Radich, vuoden 2007 voittaja. Tall Ships Races on kansainvälinen purjelaivoille tarkoitettu, vuosittain järjestettävä tapahtuma. Vähintään puolet laivojen miehistöstä on sääntöjen mukaan oltava 15–25-vuotiaita. Ensimmäisen, alun perin ainoaksi tarkoitetun kilpailun järjesti lontoolainen lakimies Bernard Morgan vuonna 1956 purjelaivojen aikakauden lopun kunniaksi. Kilpailureitti kulki Torquaysta Lissaboniin. Yleisön suuren kiinnostuksen vuoksi kilpailu on kuitenkin järjestetty sittemmin vuosittain. Joka neljäs vuosi kisataan Itämerellä. Tapahtuma tunnettiin 1973–2003 sponsorin mukaan nimellä ”The Cutty Sark Tall Ships’ Races”. Vuosina 2004–2010 tapahtumaa tuki Antwerpenin kaupunki ja satama. == Suomessa == Suomen kaupungeista mukana ovat olleet Helsinki, Turku ja Kotka. Lisäksi Maarianhamina on ollut useana vuonna epävirallisena käyntisatamana. Helsinki on ollut isäntäkaupunkina 1972, 1988, 2000 ja 2013. Turussa laivat ovat vierailleet vuosina 1996, 2003, 2009 ja 2017. Kotkassa tapahtuma on järjestetty Kotkan meripäivien yhteydessä vuosina 1992, 2007 ja 2017. Heinäkuussa 2024 Turku solmi tapahtuman järjestäjien kanssa niin sanotun ankkurisatamasopimuksen, eli jatkossa sen ei tarvitse erikseen hakea mukaan tapahtumaan, vaan alukset tulevat Turkuun aina neljän vuoden välein, kun reitti kulkee Itämeren kautta. Turku on Tall Ships Racesin neljäs ankkurisatama ja ensimmäinen Itämeren alueella. ===2017=== Isot purjelaivat olivat Suomessa vuonna 2017. Ne purjehtivat ensin Kotkaan, jossa laivat olivat 13.–16. heinäkuuta ja sieltä Turkuun, jossa tapahtuma-aika oli 20.–23. heinäkuuta. ===2021=== Tall Ships Races oli tarkoitus järjestää Turussa vuonna 2021, mutta koronapandemian vuoksi tapahtuma peruttiin. === 2024 === Tapahtuma järjestetään jälleen Suomessa vuonna 2024. Tapahtumassa on mukana kuusi isäntäsatamaa, joista kolme on Suomessa. Mukana ovat Helsinki, Turku ja Maarianhamina ja Liettuan Klaipeda, Viron Tallinna sekä Puolan Szczecin. Helsinkiin saapuu heinäkuun 4.–7. yhteensä 54 purjelaivaa. Turkuun saapuu heinäkuun 18.–21. yli 60 purjealusta 16 eri maasta. Maarianhaminassa tapahtuma-aika on 24.–27. heinäkuuta. Tapahtumassa nähtäviin laivoihin kuuluvat puolalaiset Dar Młodzieży, Kapitan Glowacki, Pogoria sekä Fryderyk Chopin; brasilialainen Cisne Branco; sekä ecuadorilainen Guayas. ==Kuvia== === The Tall Ships Races Helsingissä 1972 === Tiedosto:HKMS000005 km0000pcjh.jpg Tiedosto:HKMS000005 km003wxl.jpg Tiedosto:HKMS000005 km0000pkcm.jpg Tiedosto:HKMS000005 km0000pciz.jpg Tiedosto:HKMS000005 km0000pck6.jpg Tiedosto:Purjelaiva Tall Ships Racessa 1972.jpg === The Tall Ships Races Suomessa 2024 === Tiedosto:Dar Młodzieży Helsinki 20240706.jpg|Dar Młodzieży Helsingin Katajanokalla Tiedosto:Guayas Helsinki 20240706.jpg|Guyayas Pakkahuoneenlaiturissa Tiedosto:Dar Młodzieży on Tall Ship Races 2024 03.jpg|Dar Młodzieży lähtee Maarianhaminasta == Lähteet == == Aiheesta muualla == * Sail Training International Luokka:Purjehduskilpailut
Alfredo Ildefonso Schuster

Alfredo Ildefonso Schuster (18. tammikuuta 1880 – 30. elokuuta 1954) oli italialainen benediktiini. Hänet vihittiin papiksi 19. maaliskuuta 1904. Hän oli vuodesta 1929 Milanon arkkipiispa ja yksi kardinaaleista. Hänet julistettiin autuaaksi vuonna 1996. ==Aiheesta muualla== *Bl. Alfredo Ildefonso Cardinal Schuster, O.S.B. Luokka:Italialaiset kardinaalit Luokka:Katoliset arkkipiispat Luokka:Benediktiinit Luokka:Autuaaksi julistetut Luokka:Milanon historia Luokka:Vuonna 1880 syntyneet Luokka:Vuonna 1954 kuolleet
Harmaahanhet

Harmaahanhet (Anser) on hanhien alaheimoon kuuluva lintusuku. == Lajit == * Beringinhanhi (Anser canagicus) * Eskimohanhi (Anser rossii) * Joutsenhanhi eli kyhmyhanhi (Anser cygnoid) * Kiljuhanhi (Anser erythropus) * Lumihanhi (Anser caerulescens) * Lyhytnokkahanhi (Anser brachyrhynchus) * Merihanhi (Anser anser) * Metsähanhi (Anser fabalis) * Tiibetinhanhi eli intianhanhi (Anser indicus) * Tundrahanhi (Anser albifrons) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) Luokka:Hanhet
Vaalisalaisuus

thumb|Läpinäkyvä vaaliuurna Ranskan vuoden 2007 presidentinvaalissa. Vaalisalaisuudella tarkoitetaan äänestäjän oikeutta antaa äänensä vaaleissa siten, että kukaan ei saa tietää, ketä tai mitä hän äänesti. Käytännössä tämä toteutetaan yleensä suljetulla lippuäänestyksellä. Äänestäjä kirjoittaa näkösuojan tarjoavassa äänestyskopissa valintansa paperiselle äänestyslipulle, jossa ei ole äänestäjän nimeä, ja omakätisesti pudottaa lipun suljettuun uurnaan. Kun uurnassa olevia ääniä myöhemmin lasketaan, niitä ei enää voida yhdistää yksittäisiin äänestäjiin. ==Tarkoitus== Vaalisalaisuudella pyritään siihen, että äänestäjät voivat vapaasti äänestää oman tahtonsa mukaisesti: äänestäjän ei tarvitse välittää uhkailuista tai sosiaalisesta painostuksesta. Vaalisalaisuus ehkäisee myös äänten ostamista ja myymistä, sillä äänen ostaja ei voi varmistua siitä, miten äänestäjä todellisuudessa äänesti. Vaalisalaisuuden loukkaamista pidetään eräänä vaalivilpin muotona. ==Laki== Suomen laki varjelee vaalisalaisuutta. Vaalilain 82 § Vaalisalaisuuden turvaaminen pienillä äänestysalueilla määrittelee: ==Ongelmakohtia== Suljetun lippuäänestyksenkin käytännön toteutuksessa voi olla piirteitä, jotka heikentävät vaalisalaisuutta. Esimerkiksi Koreassa Neuvostoliiton miehitysvyöhykkeellä vuoden 1946 vaaleissa oli käytössä kaksi uurnaa, toinen puolueen ehdokkaan "puolesta" ja toinen "vastaan" äänestämistä varten. Näin viranomaiset saattoivat tarkkailla, miten kukakin äänesti. Harva uskalsi äänestää vastaan: viralliset ehdokkaat saivat 97 % äänistä. Suomessa ehdokaskohtaisten äänimäärien ilmoittaminen äänestysalueittain voi johtaa vaalisalaisuuden heikkenemiseen silloin kun ehdokas on saanut joltain äänestysalueelta vain vähän ääniä. Suomen oikeusministeriön mukaan vaalisalaisuuden heikkeneminen merkitsee kuitenkin vähemmän kuin läpinäkyvyys ja avoimuus. Ruotsissa eri puolueita äänestetään eri äänestyslipuilla. Äänestyslipun valitessaan äänestäjä tulee samalla paljastaneeksi, mitä puoluetta aikoo äänestää. Muun muassa Euroopan unionin komissio ja parlamentti ovat arvostelleet Ruotsin poikkeuksellista äänestysmenettelyä. Vaalisalaisuus otetaan Ruotsissa käyttöön mahdollisesti tammikuusta 2019 alkaen. Voimassa olevan hallitusmuodon mukaan vaalit ovat Ruotsissa salaiset. ==Historiaa== Ranskan vuoden 1795 valtiosäännön 31. pykälässä säädettiin, että kaikki vaalit tapahtuvat salaisella lippuäänestyksellä (scrutin secret). 1800-luvun Englannissa oli äänten ostaminen hyvin yleistä. Maanomistajat saattoivat myös kontrolloida äänestäjien valintoja varsinkin sellaisissa vaalipiireissä, joissa oli hyvin vähän äänestäjiä (rotten boroughs). Vuonna 1872 säädetty salainen lippuäänestys vähensi näitä epäkohtia huomattavasti. Suomen ensimmäisissä yleisissä eduskuntavaaleissa 1907 otettiin käyttöön salainen lippuäänestys. Vaalisalaisuus määrättiin Suomen Suuriruhtinaanmaan Vaalilain 38. pykälässä. Nykyisin säännökset vaalisalaisuudesta ovat vaalilaissa sekä perustuslain 25. pykälässä. ==Lähteet== Luokka:Vaalit
Pahan voima

Pahan voima (myös Pahan voima -87) on Terveiden Käsien vuonna 1987 levyttämä EP, jonka julkaisi Alternative Action Records vuonna 1995. Se nauhoitettiin Tico-Tico-studiolla elokuussa 1987. EP:llä on kuusi kappaletta ja se on tyyliltään hardcore punkia. == Kappaleet == # # # # # # == Muusikot == *Läjä – laulu *A. W. Yrjänä – kitara *Piäsky – basso *Tilli – rummut ==Lähteet== * Pahan voima Meteli.netissä * Pahan voima 87 Suomen Äänitearkiston sivuilla * Finnmusic.net: Terveet Kädet: Pahan voima -87 Luokka:Vuoden 1995 EP:t Luokka:Terveiden Käsien EP:t
Landkreuzer P. 1000 Ratte

Landkreuzer P. 1000 Ratte (suom. rotta) oli toisen maailmansodan aikainen suunnitelman asteelle jäänyt saksalainen superraskas panssarivaunu. Suunnitelmaa ehdotti Kruppin johtaja Edward Grotte kesäkuussa 1942. Taustalla oli vuoden 1941 tutkimus Neuvostoliiton superraskaista vaunuista. Hitler innostui Grotten suunnitelmasta ja määräsi Kruppin aloittamaan kehitystyön. Kaksi suunnitelmaa valmistui joulukuussa 1942 nimillä OKH Auftrag Nr. 30404 ja E-30404/1. Albert Speer ei pitänyt projektia järkevänä ja lopetti sen vuonna 1943. Tuhannen tonnin painoinen supertankki olisi ollut jopa viisi kertaa suurempi kuin maailman suurin koskaan rakennettu panssarivaunu Panzerkampfwagen VIII Maus. Landkreuzer P. 1000 Ratte olisi tarvinnut kymmenien henkien miehistön. Ratteen oli suunniteltu lääkintähuone ja vessa miehistöä varten. Ratte ei olisi myöskään kyennyt kulkemaan missä tahansa suuren painonsa takia. Esimerkiksi mutaisessa metsässä taikka märällä pellolla se olisi helposti voinut upota pohjaan ja jäädä kiinni erilaisiin esteisiin. Lisäksi varsinkin kaupungissa se olisi ollut täysin turha suurien kerrostalojen takia. Pääaseen 280 millimetrin tykin lataaminen olisi myös kestänyt useamman minuutin. Ilmatorjuntatykeistä huolimatta se olisi ollut helppo kohde pommikoneille. == Katso myös == * Landkreuzer P. 1500 Monster == Lähteet == *kensingtonbooks.com == Aiheesta muualla == Luokka:Saksan toisen maailmansodan panssarivaunut Luokka:Seulonnan keskeiset artikkelit Luokka:Toteutumattomat sotilaskalustot
Patric Sarin

Patric Sarin (s. 1973 Helsinki) on suomalainen säveltäjä. Sarin syntyi Helsingissä ja asui lapsuudessaan ja nuoruudessaan myös muun muassa Ranskassa ja Kirkkonummella. Hän opiskeli Svenska handelshögskolanissa pääaineenaan laskentatoimea ja sivuaineena rahoitusta. Pian Handelshögskolanista valmistumisensa jälkeen hän siirtyi kuitenkin musiikkialalle ammattisäveltäjäksi. Ensimmäisen sävellyssopimuksensa hän teki Tom Bone Music -yhtiön kanssa ja hänen nykyinen kustantajansa on AIR Chrysalis Scandinavia. Sarin aloitti ammattiuransa säveltämällä ulkomaisille artisteille. Hänen ensimmäinen Suomeen tehty kappaleensa oli Idolsin ensimmäisen tuotantokauden seitsemän finalistin esittämä "Tuulet puhaltaa", johon sanat teki Ville Pusa. Myöhemmin hän on tehnyt musiikkia monelle Idolsista esiin nousseelle artistille, kuten Hanna Pakariselle, Antti Tuiskulle, Katri Ylanderille, Anna Abreulle ja Koop Arposelle. Ulkomaisista artisteista hän on säveltänyt kappaleita muun muassa ruotsalaiselle Darinille, norjalaiselle Margaret Bergerille ja irlantilaiselle Jedwardille. Sarin oli vuonna 2008 yksi kolmesta tuomarista Idolsin neljännellä tuotantokaudella. Muut tuomarit olivat aiemmilta tuotantokausilta tutut Jone Nikula ja Nina Tapio. Sarin lauloi Kendin singlekappaleiden "Connected" ja "Heartbeat Of The City" kertosäkeet salanimellä Vince Jackson. Sarin on ollut naimisissa syyskuusta 2008 ja hänellä on vaimonsa kanssa yksi lapsi, vuonna 2007 syntynyt poika. == Lähteet == Luokka:Suomalaiset säveltäjät Luokka:Suomen Idols Luokka:Vuonna 1973 syntyneet Luokka:Elävät henkilöt
Nollapersoona

Nollapersoona on kieliopillinen luku. Se esiintyy lauseessa, jossa on yksikön kolmannessa persoonassa (hän-muodossa) taipuva verbi, mutta ei subjektia. Esimerkiksi kysymyksessä Saako sinut huomenna kiinni puhelimitse? on nollapersoona, koska subjektia ei lauseessa ole. Nollapersoonassa olevat lauseet tarkoitetaan yleensä ymmärrettäviksi geneerisinä; silloin subjektin merkitys on joko "kuka tahansa" tai "ei kukaan". * Huomenna sen näkee. "Kuka tahansa näkee sen huomenna." * Täällä ei saa polttaa. "Kukaan ei saa polttaa täällä." Esimerkeistä on havaittavissa, että nollapersoonalause on sisällöltään passiivin, mutta rakenteeltaan aktiivin kaltainen. Suomen kielessä nollapersoonaa pidettiin aikaisemmin puhtaasti puhekielisenä ilmiönä; nykyään sen käyttöä on alettu hyväksyä myös kirjallisessa ilmauksessa. Luokka:Kielioppi
Wright Cycle Company

Wright Cycle Company on yhdysvaltalaisten Wrightin veljeksten perustama polkupyöriä valmistava yritys. Yritys toimi viidellä paikkakunnalla Daytonissa, Ohiossa. Orville ja Wilbur Wright perustivat polkupyöräkorjaamon vuonna 1892. Vuonna 1896 toimintaa laajeni polkupyörien valmistukseen ja myyntiin. Wrightit keksivät itseöljyävän navan ja kehittivät polkupyörän kampien valmistustekniikkaa lisäämällä muun muassa vasemmanpuoleiseen kampeen vasenkätiset kierteet estämään polkimen aukikiertymistä ajon aikana. Veljekset käyttivät polkupyörien myynnistä saamansa tulot lentokoneisiin liittyviin kokeisiinsa. ==Lähteet== Luokka:Yhdysvaltalaiset polkupyörävalmistajat
Lärm

Lärm oli alankomaalainen hardcore punk/thrashcore/powerviolence-yhtye, Lärm perustettiin vuoden 1981 paikkeilla ja hajosi 1987. Lärm esiintyi 2000–luvulla muutamalla keikalla. Yhtyeen nimi on saksaa ja tarkoittaa meteliä. == Kokoonpano == :Menno - laulu :Doren - laulu :Paul - kitara :Jos - basso :Olav - rummut == Diskografia == :1984 - Campaign for Musical Destruction split LP Stanxin kanssa :1986 - No One Can Be That Dumb 7" :1986 - Straight on View LP :1987 - Nothing Is Hard in This World if You Dare to Scale the Heights 7" :Destroy Sexism 7" Bootleg === Uudelleen julkaisuja === :2003 - Extreme Noise tuplalevy :Extreme noise terrorism 7" live === Kokoelmilla === :1983 - Holland Hardcore kasetti :1985 - Babylon: Bleibt Fahren LP :1987 - End the Warzone 7" ==Lähteet== Luokka:Hardcore punk -yhtyeet Luokka:Alankomaalaiset yhtyeet
Dan Ingalls

Dan Ingalls (s. 1944) on yhdysvaltalainen olio-ohjelmoinnin pioneeri. Ingalls on viiden eri sukupolven Smalltalk-ympäristön pääarkkitehti. Hän kehitti tavukoodatun virtuaalikoneen, joka teki Smalltalkin käyttökelpoiseksi vuonna 1976. Ingalls myös kehitti yleisen bit blit -operaation (BitBlt, Bit-Block Transfer), joka on useimpien bittikarttagrafiikkaa käyttävien järjestelmien taustalla. ==Koulutus== Ingalls suoritti alemman korkeakoulututkinnon fysiikasta Harvardin yliopistossa ja ylemmän sähkötekniikasta Stanfordin yliopistossa. Ollessaan jatko-opiskelijana Stanfordissa Ingalls perusti oman yrityksen eikä koskaan palannut takaisin viemään tohtorinopintojaan loppuun. ==Palkinnot== Ingalls sai vuonna 1984 ACM Grace Murray Hopper -palkinnon hänen tutkimuksestaan Xerox PARC:ssa, Smalltalk-kielen kehittämisestä ja BitBlt- operaatiosta. Vuonna 1987 hän sai Alan Kayn ja Adele Goldbergin kanssa ACM Software System -palkinnon heidän työstään Smalltalkin kanssa. ==Lähteet== Luokka:Yhdysvaltalaiset tietojenkäsittelytieteilijät Luokka:Yhdysvaltalaiset tietotekniikan kehittäjät Luokka:Vuonna 1944 syntyneet Luokka:Elävät henkilöt Luokka:Xeroxin henkilöstö
Varsapuistikko

thumb|Varsapuistikko Unioninkadun ja Liisankadun kulman suunnasta. Puistikon takana vasemmalla pilkottaa Metsätalo, oikealla on Kaisaniemen koulu. Puistossa on Emil Cedercreutzin veistos Äidinrakkaus (1928). Varsapuistikko () sijaitsee Helsingissä Kaisaniemenkadun, Yrjö-Koskisen kadun ja Unioninkadun väliin jäävässä kolmiossa Metsätalon tuntumassa. Se oli aikoinaan osa Kaisaniemen puistoa, mutta jäi siitä erilleen, kun Kaisaniemenkatu rakennettiin puiston läpi. Puisto on saanut nimensä siellä sijaitsevasta 1928 valmistuneesta Emil Cedercreutzin veistoksesta Äidinrakkaus, joka kuvaa hevosen varsaa ja sen emää. Cedercreutz teki itse kaupungille aloitteen veistoksesta. Paikaksi hän ehdotti Eiran puistoa tai Sirkustoria nykyisen Paasivuorenkadun varrella Siltasaaressa. Asemakaava-arkkitehti valitsi kuitenkin pikkupuiston Kaisaniemestä, ja Cedercreutz oli valintaan tyytyväinen. Veistos on syntynyt Cedercreutzin omista kokemuksista hänen kotitalonsa pelloilla, joilla tammoja varsoineen käyskenteli. Arabian tehdas on valmistanut veistosta myös fajanssista, ja sen luonnoksia on Emil Cedercreutzin museossa. Hevosen eteen on joskus tuotu heiniä. == Lähteet == == Aiheesta muualla == Luokka:Helsingin puistot Luokka:Kluuvi
Uusi suomi–englanti-suursanakirja

Uusi suomi–englanti-suursanakirja () on Raija Hurmeen, Riitta-Leena Malinin ja Olli Syväojan toimittama kaksikielinen yleissanakirja. Kirjan on kustantanut WSOY. Ensimmäinen painos ilmestyi 1984. Sanakirja sisältää noin 160 000 hakusanaa ja sanontaa. Kirja on saatavana myös CD-ROM-muodossa. Luokka:Sanakirjat Luokka:Kirjat suomen kielestä Luokka:Vuoden 1984 kirjat